EkBass/fiwiki-20250220-pages-articles huggingface dataset:
Sakari Kukko

Jyrki Sakari Kukko (s. 8. heinäkuuta 1953 Kajaani) on suomalainen muusikko.Kuka kukin on 2007, s. 445. Hän säveltää ja soittaa muun muassa saksofonia ja huilua. Kukko tunnetaan erityisesti etnovaikutteisesta musiikistaan, jota hän on ollut tekemässä Piirpauke-yhtyeessä. 1980-luvulla Kukko soitti myös Youssou N'Dourin Etoile du Dakar -yhtyeessä Senegalissa. Hän on toiminut vierailevana soittajana myös suomalaisessa rock-musiikissa, muun muassa Amorphiksen ja Kingston Wallin levyillä. Kukon musikaalisuus huomattiin jo hänen ollessaan 11-vuotias koululainen, kun hänet valittiin Yleisradion Hyppy huipulle -radio-ohjelmaan vuonna 1964, jossa hän esitti laulun Laulu laululle. Kukko kirjoitti ylioppilaaksi 1973 ja opiskeli Sibelius-Akatemiassa 1973–1975. Lisäksi hän opiskeli yksityisesti sävellystä Edward Vesalan johdolla ja on tehnyt opintomatkoja eri maihin Aasiassa, Afrikassa, Etelä- Amerikassa ja Itä-Euroopassa. Kukko on esiintynyt Piirpauken tai paikallisten muusikoiden kanssa yli 30 maassa. Kukon elämäkerta Sakari Kukko – kaiken maailman pelimanni julkaistiin elokuussa 2017 (kirj. Elina Saksala, LIKE Kustannus Oy) == Soololevyt == * * * * * * * * * * * == Kokoonpanot == Kukko on soittanut tai levyttänyt seuraavissa kokoonpanoissa: * Oulunkylän Big Band * Tapiolan/Espoon Big Band * Pori Jazz All Stars * Helsingin kaupunginorkesteri * Radion sinfoniaorkesteri * Suomen kansallisoopperan orkesteri * Kalevala * Jupu group * Pentti Hietanen sekstetti * Edward Vesala Band * Punainen lanka yhtye * Jukka Tolonen Band * Heikki Sarmanto Band * Jim Pembroke Band * Alemeda (Espanja) * Okay Temiz (Turkki) * Etoile de Dakar (Senegal) * Sensation Band & Aster Aweke (Etiopia) * Kingston Wall (vierailijana) * Amorphis (vierailijana) * Afrocola * Paleface == Palkinnot == * Suomen jazzliiton Yrjö-palkinto 1976 * Kulttuurityöntekijäin liiton palkinto 1977 * Oulun taidepalkinto 2002 * Kajaanin kaupungin kulttuuripalkinto 2004 * Golden Gospel -palkinto 2009 * Erikois Emma 2014http://www.sakarikukko.com/home/blog/sakari-kukko-received-the-special- emma-award * Taiteilijaeläke 2014 == Lähteet == * === Viitteet === ==Aiheesta muualla== *Haastattelu Ylen uutisten verkkosivulla. Luokka:Suomalaiset huilistit Luokka:Suomalaiset kansanmuusikot Luokka:Suomalaiset saksofonistit Luokka:Suomalaiset säveltäjät Luokka:Vuonna 1953 syntyneet Luokka:Elävät henkilöt
Karakirgiisien autonominen alue

Kara-Kirgiisien autonominen alue (venäjäksi Кара-Киргизская АО) oli Venäjän FSNT:aan kuulunut autonominen alue Neuvostoliitossa. Se käsitti nykyisen Kirgisian alueen. Venäjän kielessä käytettiin kirgiiseistä sanaa kara-kirgiisi 1920-luvun puoliväliin asti erotukseksi kazakeista, joita kutsuttiin tuohon asti kirgiiseiksi. Kara-Kirgiisen autonominen alue perustettiin 14. lokakuuta 1924 Turkestanin ASNT:n koillisosasta. Alueen nimi muutettiin 15. maaliskuuta 1925 muotoon Kirgiisien autonominen alue. Kirgiisien autonomisesta alueesta muodostettiin Kirgiisien autonominen sosialistinen neuvostotasavalta 1. helmikuuta 1926. Luokka:Neuvostoliiton autonomiset alueet Luokka:Kirgisian historia de:Kirgisische Sozialistische Sowjetrepublik#Entwicklung
Kirgiisien autonominen sosialistinen neuvostotasavalta

Kirgiisien autonominen sosialistinen neuvostotasavalta (Kirgiisien ASNT) oli kahden Venäjän FSNT:aan kuuluneen autonomisen neuvostotasavallan nimi Keski- Aasiassa Neuvostoliitossa. Ne käsittivät suunnilleen nykyiset Kazakstanin ja Kirgisian alueet. == Päällekkäisyyden syy == Syy siihen minkä vuoksi Kirgiisien ASNT on tarkoittanut kahta eri aluetta, johtuu siitä että 1920-luvun puoliväliin asti venäläiset käyttivät termiä kirgiisit sekä kazakeista että kirgiiseistä, tosin viimeksi mainituista käytettiin myös termiä kara-kirgiisit. == Kirgiisien ASNT 1920-1925 == Ensimmäinen Kirgiisien ASNT perustettiin 26. elokuuta 1920. Se kuului Venäjän SFNT:aan ja käsitti suunnilleen nykyisen Kazakstanin alueen. Tämä Kirgiisien ASNT nimettiin uudelleen 15.-19. huhtikuuta 1925, jolloin sen nimeksi tuli Kazakkien autonominen sosialistinen neuvostotasavalta. == Kirgiisien ASNT 1926 -1936 == Toinen Kirgiisien ASNT perustettiin 1. helmikuuta 1926 Kirgiisien autonomisesta alueesta. Se kuului Venäjän SFNT:aan ja käsitti nykyisen Kirgisian alueen. Kirgiisien ASNT:sta muodostettiin 5. joulukuuta 1936 Kirgiisien SNT, josta tuli Neuvostoliiton osavaltio. Luokka:Autonomiset sosialistiset neuvostotasavallat Luokka:Kirgisian historia Luokka:Kazakstanin historia en:Kyrgyz Autonomous Soviet Socialist Republic pl:Kirgiska Autonomiczna Socjalistyczna Republika Radziecka
Teletunnistetieto

Teletunnistetiedolla tarkoitetaan puheluista, tekstiviesteistä, sähköpostiviesteistä, www-yhteyksistä ja vastaavista puhelin- ja Internet- yhteyksistä syntyviä lähettäjä-, vastaanottaja- ja aikatietoja. Teletunnistetiedosta ilmenee, kuka on viestinyt kenen kanssa ja koska sekä mahdollinen matkapuhelimen sijaintipaikka. Teletunnistetiedolla ei tarkoiteta itse viestin sisältöä. == Katso myös == * Teletunnistetietojen säilyttäminen * Tietokoneverkko == Aiheesta muualla == * Digitoday: EU-parlamentti äänesti teletunnistetiedot tallennettaviksi * Elisa Oyj:n Asiakasrekisteriseloste Luokka:Puhelintekniikka
Sinivalmuska

Sinivalmuska (Lepista nuda) on helttasieni, jota tavataan havu- ja lehtimetsissä. Muut Lepista-suvun sienet ovat yleensä nimeltään malikoita. == Koko ja ulkonäkö == Sinivalmuska on tanakka, lakki on 5–15 senttiä leveä ja väriltään sini- tai ruskeanvioletti, märkänä laikkuinen. Lakin pinta on sileä, nuorempana pallomainen, vanhemmiten laakeita, reunat alas kääntyneitä ja mutkaisia. Jalka tukeva ja lyhyt, 6-10 cm pitkä ja 2-3 cm leveä, tyvestä leveämpi. Sinipunertavan värinen, valkohärmeinen, sen yläosa on itiöpölystä vaaleampi. Heltat ovat kolotyviset violetit, vanhemmiten muuttuvat ruskehtaviksi. Sinivalmuskan malto on vaalean violetinruskeaa ja itiöpöly on väriltään vaaleanpunertavaa. Malto on vaaleanviolettia, kiinteää ja maku mieto. Tuoksu aromaattinen, ja vähenee sientä kypsennettäessä. === Samankaltaiset lajit=== Sinivalmuskan kanssa saman näköisiä lajeja ovat syötäväksi kelpaamattomat haisu- ja löyhkäseitikki, mutta ne ovat metsäsieniä ja niiden itiöpöly on ruskeaa. Lisäksi ne erottaa sinivalmuskasta muun muassa niiden toisenlaisen voimakkaan hajun perusteella. == Levinneisyys == Yleinen Etelä-Suomessa, Keski-Suomeen asti, harvinaisena tavataan Lapissa käsivarteen asti. == Kasvupaikka ja elinympäristö == Sinivalmuskan itiöemät ilmestyvät maan pinnalle myöhään, yleensä syyskuun jälkeen. Sienet kasvavat usein suurina yhdyskuntina, joita voi tavata vielä marraskuussa. Sienen kasvupaikoilla on usein paljon lahoavaa lehtiainesta, elinpaikkoja ovat muun muassa kompostit, hakamaat, lehdot ja puistot. Härmämalikka kasvaa samanlaisilla paikoilla. == Käyttö == Sinivalmuska on miellyttävän tuoksuinen ja makuinen ja sitä käytetäänkin ruokasienenä. Sienen voi käsitellä kuivaamalla tai pakastamalla omassa nesteessään keittämisen jälkeen. Joidenkin tietojen mukaan voisi syödä ilman esikäsittelyä, mutta ryöppääminen miedontaa sienen makua, minkään sienien syömistä raakana kuitenkaan ei suositella. == Kuvia == Tiedosto:Lepista nuda (1).jpg Tiedosto:Lepista nuda (2).jpg Tiedosto:2002-12-28 Clitocybe nuda (Fr.) H.E. Bigelow & A.H. Sm 289.jpg Tiedosto:Edible fungi in basket 2022 G5.jpg Tiedosto:Lepista Nuda (31617751663).jpg Tiedosto:Toadstools (6622787797).jpg Tiedosto:Lepista nuda.jpg Tiedosto:Lepista nuda - čirůvka fialová.JPG Tiedosto:Paarse schijnridderzwam.jpg Tiedosto:2016 01 04 Pilz.JPG Tiedosto:2012-05-09 Clitocybe nuda (Fr.) H.E. Bigelow & A.H. Sm 217559.jpg Tiedosto:Houby z Vysočiny (3).jpg Tiedosto:Lepista nuda G3.jpg Tiedosto:Lepista nuda 06.jpg Tiedosto:Woodland Blewit (23394663314).jpg Tiedosto:Woodland Blewit (24022933225).jpg Tiedosto:Lepista nuda 07.jpg Tiedosto:Lepista nuda 60878.jpg Tiedosto:CroppedLepista nuda.jpg Tiedosto:Wood Blewit. Lepista nuda - Flickr - gailhampshire.jpg ==Lähteet== * * * ===Viitteet=== Luokka:Rusomalikat Luokka:Suomalaiset ruokasienet
Kirgiisien sosialistinen neuvostotasavalta

Kirgiisien sosialistinen neuvostotasavalta, lyhenteeltä Kirgiisien SNT (, ) oli Neuvostoliiton osavaltio Keski-Aasiassa. Se käsitti nykyisen Kirgisian alueen. Kirgiisien SNT muodostettiin Venäjän SFNT:aan kuuluneesta Kirgiisien ASNT:sta 5. joulukuuta 1936. Neuvostoliiton hajotessa Kirgiisien SNT muutti nimensä Kirgistanin tasavallaksi 30. elokuuta 1991 ja julistautui itsenäiseksi seuraavana päivänä. Vuonna 1993 maan nimi muutettiin nykyiseen muotoonsa Kirgisia. == Lähteet == == Aiheesta muualla == *
Elohopea (sarjakuvahahmo)

Elohopea (), oikealta nimeltään Pietro Maximoff, on hahmo Marvelin sarjakuvamaailmassa. Hahmon loivat Stan Lee ja Jack Kirby, ja hän esiintyi ensimmäistä kertaa X-Men-sarjakuvan 4. numerossa vuonna 1964. Suomessa Elohopea esiintyi ensimmäisen kerran Ihmesarjan numerossa 45 (1967). Lisäksi Elohopeasta on esiintynyt elokuvissa kaksi eri versiota: X-Men-elokuvasarjassa häntä näyttelee Evan Peters ja elokuvassa Avengers: Age of Ultron Aaron Taylor-Johnson. == Historia == Elohopean erikoisominaisuus on nopeus. Elohopea on Magneton poika. Elohopealla on kaksoissisko Purppuranoita (Wanda Maximoff), jolla on omia taikavoimia. Heillä on myös sisarpuoli Polaris (Lorna Dane), joka hallitsee magnetismia, mutta ei yhtä hyvin kuin isänsä. Pietrolla on myös vaimo Epäinhimillisten kuningasperheen Kristalli (Crystalia Amaquelin Maximoff) ja tytär Luna. Lunalla ei ole todettu vielä mutanttivoimia, mutta Kristalli hallitsee elementtejä. Vuoden 2006 Son of M -minisarjassa todettiin että Lunalla on voimia. Ne ovat ilmeisesti Epäinhimillisten voimia, koska mutanttivoimat tulevat esiin vasta murrosiässä. Luna on mainitussa sarjassa kuusivuotias. Elohopea on ollut siskonsa kanssa Pahojen Mutanttien Veljeskunnan jäsen, mutta he eivät silloin tienneet Veljeskunnan johtajan Magneton olevan heidän isänsä. Isyys keksittiin Marvelilla vasta myöhemmin, kun Magneto nähtiin ensi kerran ilman kypärää ja joku huomasi Magneton huomattiin olevan Elohopean näköinen. Elohopea on ollut myös Kostajien ja Epäinhimillisten kuninkaallisen perheen jäsen. Myöhemmin hän huomasi, että Kristallilla oli suhde toisen miehen kanssa ja he erkanivat. Tämän jälkeen hän liittyi Yhdysvaltain hallituksen sponsoroimaan ryhmään nimeltä Tekijä-X. == Hahmoa näytelleet == Vuodet Näyttelijät Sarjat Elokuvat Konsolipelit 1966 Len Carlson The Marvel Super Heroes 1996 Adrian Egan X-Men 1996 Paul Haddad X-Men 2002 Richard Ian Cox X-Men: Evolution 2009 Mark Hildreth Wolverine and the X-Men 2010–2011 Scott Menville The Super Hero Squad Show Marvel Super Hero Squad: Comic Combat 2014–2016 Aaron Taylor-Johnson Captain America: The Return of the First Avenger Avengers: Age of Ultron Lego Marvel’s Avengers 2014–2016, 2019 Evan Peters X-Men: Days of Future Past X-Men: Apocalypse X-Men: Dark Phoenix Luokka:Marvel-universumin supersankarit Luokka:Marvel- universumin mutantit Luokka:Kostajat Luokka:Seulonnan keskeiset artikkelit
Varikset

Varikset (Corvidae), puhekielessä varislinnut, on lintuheimo, johon kuuluu varpuslintujen lahkon suurimpia ja voimakkaimpia lajeja. Varikset ovat älykkäitä ja kekseliäitä lintuja, jotka hankkivat ravintonsa sekä kasvi- että eläinkunnasta. Korkeasta älykkyydestä kertoo muun muassa kyky käyttää työkaluja. Varislinnut tekevät johtopäätöksiä yhtä pätevästi kuin 5–7-vuotiaat ihmislapset. Molemmat sukupuolet ovat samannäköisiä. Heimoon kuuluu 22 sukua ja 126 lajia, joista Suomessa pesii kahdeksan. == Suvut == Varisten heimon suvut ja sukujen lajimäärät BirdLife Suomen mukaan. Yksilajisille suvuille ei ole vahvistettu suomalaista nimeä. Suku Nimi suomeksi lajeja Aphelocoma pensasnärhet 7 Cissa viherharakat 4 Corvus varikset 47 Crypsirina melaharakat 2 Cyanocitta töyhtönärhet 2 Cyanocorax loistonärhet 19 Cyanolyca sininaakat 9 Cyanopica (siniharakka) 1 Dendrocitta viidakkoharakat 7 Garrulus närhet 3 Gymnorhinus (mäntynärhi) 1 Nucifraga pähkinähakit 2 Perisoreus kuukkelit 3 Pica harakat 3 Platylophus (viidakkotöyhtönärhi) 1 Platysmurus (mustaharakka) 1 Podoces aavikkonärhet 4 Ptilostomus (paimenharakka) 1 Pyrrhocorax alppivarikset 2 Temnurus (okapyrstöharakka) 1 Urocissa loistoharakat 5 Zavattariornis (etiopiannaakka) 1 == Suomessa pesivät varikset == Suomessa pesivät varikset, niiden pesimäkanta-arviot kuuden vuoden EU- raportointikaudelta 2013–2018 ja uhanalaisuusluokitus Tietellinen nimi ja järjestys Nimi Vähintään Keskimäärin Enintään Uhanalaisuusluokka Corvus monedula Naakka 180 000 220 000 270 000 elinvoimainen (LC) Corvus corone cornix Varis 150 000 180 000 200 000 elinvoimainen (LC) Pica pica Harakka 150 000 170 000 200 000 silmälläpidettävä (NT) Garrulus glandarius Närhi 90 000 110 000 140 000 silmälläpidettävä (NT) Perisoreus infaustus Kuukkeli 34 000 62 000 84 000 silmälläpidettävä (NT) Corvus corax Korppi 20 000 22 000 27 000 elinvoimainen (LC) Nucifraga caryocatactes Pähkinähakki 1 000 2 000 3 000 elinvoimainen (LC) Corvus frugilegus Mustavaris 1 100 1 200 1 300 elinvoimainen (LC) == Lähteet == * Luokka:Seulonnan keskeiset artikkelit
Better Than Raw

Better Than Raw on Helloweenin kahdeksas studioalbumi, joka julkaistiin vuonna 1998. Se oli Master of the Ringsin ja The Time of the Oathin jälkeen kolmas levy tällä kokoonpanolla. Albumilta julkaistiin I can ja Hey Lord! -singlekappaleet. Levyllä on muun muassa latinaksi laulettu kappale, Lavdate Dominum. Levyn tiimoilta Helloween kiersi maailmaa Iron Maidenin lämmittely- yhtyeenä heidän Virtual XI-levynsä kiertueella. ==Kappaleet== ==Kokoonpano== * Andi Deris – laulu * Markus Grosskopf – basso * Michael Weikath – kitara * Roland Grapow – kitara * Uli Kusch – rummut ==Sijoitukset Suomen virallisella albumilistalla== * 16/1998 7 * 17/1998 10 * 18/1998 8 * 19/1998 20 * 20/1998 34 * 21/1998 37 * 22/1998 37 * 25/1998 30 * 26/1998 35 == Arvostelut == * Allmusic: Allmusic levyarvio == Lähteet == == Aiheesta muualla == * * Luokka:Vuoden 1998 albumit Luokka:Helloweenin albumit
Ferrelin solu

Ferrelin solu on ilmakehän kiertoliikkeen osa Hadleyn solun ja polaarisolun välissä, suunnilleen keskileveysasteilla. Se kuvaa liikettä hepoasteiden laskevan liikkeen ja polaaririntaman nousuliikkeen välillä. Se on olemassa vain keskiarvoissa ja teoreettisena mallina: jos kaikki ilma tuolla vyöhykkeellä virtaisi Ferrelin solun osoittamalla tavalla, systeemi olisi termisesti epävakaa. Päiväntasaajalta kohti napoja kulkevan virtauksen sijasta alueella vallitsevatkin länsituulet, ja keskileveysasteiden liikkuvien matalapaineiden ansiosta koko virtauskenttä on jatkuvasti pyörteinen. ==Katso myös== *Hadleyn solu == Lähteet == Luokka:Meteorologia en:Atmospheric circulation#Ferrel cell
Armenian sosialistinen neuvostotasavalta

Armenian sosialistinen neuvostotasavalta, lyhenteeltä Armenian SNT (, ), oli Neuvostoliiton osavaltio Kaukasiassa. Se käsitti nykyisen Armenian alueen. == Historia == Armenian SNT perustettiin 29. marraskuuta 1920, kun kommunistit pääsivät valtaan vuonna 1918 itsenäistyneessä Armeniassa. Armenian SNT liitettiin Transkaukasian SNT:aan yhdessä Gruusian SNT:n ja Azerbaidžanin SNT:n kanssa 12. maaliskuuta 1922. Uudelleen Armenian SNT muodostettiin 5. joulukuuta 1936, kun Transkaukasian SNT lakkautettiin. Armenian SNT julistautui Armenian tasavallaksi 23. elokuuta 1990. Seuraavana vuonna Neuvostoliitto hajosi ja Armenia julistautui itsenäiseksi 23. syyskuuta. == Lähteet == == Aiheesta muualla == *
Sylvian laulut

Sylvian laulut (alkukielellä ruotsiksi "Sylvias visor") on Zacharias Topeliuksen runokokoelma 1800-luvun puolivälistä, johon kuuluvat runot "Kesäpäivä Kangasalla", "Ken raikas sävel sä lienetkin" ja "Sylvian joululaulu". Sylvia eli mustapääkerttu (Sylvia atricapilla) on muuttolintu, joka talvehtii Sisiliassa. Sylvian laulut on alun perin julkaistu osana Topeliuksen Ljungblommor kirjasarjaa vuosina 1845–1860. Sylvian runojen syntyvuodet olivat Topeliuksella raskaita: hän menetti kaksi poikaa ja yhden tyttären. Kuolleesta Rafael-pojasta kertoo myös joululauluksi sävelletty runo "Varpunen jouluaamuna". "Kesäpäivä Kangasalla" kertoo lisää samaisesta linnusta: "Mä vain olen lintu pieni ja siipeni heikot on". Kolmas Sylvia-runo "Ken raikas sävel sä lienetkin" on jäänyt tuntemattomimmaksi. Punkaharjulainen dir. mus. Pentti Tynkkynen sävelsi Sylvian laulut ja levytti ne yhdessä Anneli Ranisen kanssa kesällä 2018. Laulujen tunnetuimmat sävelmät ovat tehneet Karl Collán, Gabriel Linsén ja Otto Kotilainen. == Lähteet == Luokka:Suomalaiset runokokoelmat Luokka:Zachris Topeliuksen teokset
Peipot

Peipot (Fringillidae) on monilukuinen varpuslintujen heimo. Siihen kuuluu lukuisia sukuja ja 225 melkein koko maapallolle levinnyttä lajia. Niillä on tavallisesti korkea, lyhyt, voimakas siemensyöjien nokka. Toisissa luokitteluissa Havaijilla esiintyvät peipot on luokiteltu omaksi heimoksi tai alaheimoksi havaijinpeipot Drepanididae/Drepanidinae. ==Suvut== * Afrikanhempot Crithagra * Akepat Loxops * Akialoat Akialoa * Amakihit Chlorodrepanis * Amerikannokkavarpuset Hesperiphona * Apapanet Himatione * Havaijinviherkiipijät Paroreomyza * Hempot Linaria * Himalajannokkavarpuset Mycerobas * Itähavaijinpalilat Telespiza * Keltahempot Serinus * Keltasiipihempot Rhynchostruthus * Kiinannokkavarpuset Eophona * Koapeipot Rhodacanthis (sukupuutto) * Käpylinnut Loxia * Mamot Drepanis (sukupuutto) * Marjukat Euphonia * Nukupuut Hemignathus * Peipot Fringilla * Pihapunavarpuset Haemorhous * Punavarpuset Carpodacus * Punatulkut Pyrrhula * Smaragdimarjukat Chlorophonia * Tiklit Carduelis * Urpiaiset Acanthis * Viherpeipot Chloris * Vihervarpuset Spinus * Vuoripeipot Leucosticte ===Lajeja joilla on oma sukunsa=== * Aavikkotulkku Bucanetes githagineus * Akohekohe Palmeria dolei * Anianiau Magumma parva * Bonininnokkavarpunen Chaunoproctus ferreorostris (sukupuutto) * Havaijinkiipijä Manucerthia mana * Havanepeippo Ciridops anna (sukupuutto) * Iivi Vestiaria coccinea * Isoamakihi Viridonia sagittirostris * Kekälepeippo Pyrrhoplectes epauletta * Kauainkiipijä Oreomystis bairdi * Karmiinipunavarpunen Agraphospiza rubescens * Kultanokkahemppo Linurgus olivaceus * Lanainkoukkunokka Dysmorodrepanis munroi * Naamiopunavarpunen Procarduelis nipalensis * Nokkavarpunen Coccothraustes coccothraustes * Ou Psittirostra psittacea * Palila Loxioides bailleui * Papukaijapeippo Pseudonestor xanthophrys * Peltotulkku Rhodospiza obsoleta * Poouli Melamprosops phaeosoma * Punavarpunen Erythrina erythrina * Punanaamiopeippo Callacanthis burtoni * Pähkinäpeippo Chloridops kona (sukupuutto) * Rotkotulkku Eremopsaltria mongolica * Ruususiipitulkku Rhodopechys sanguineus * Saotomenhemppo Neospiza concolor * Sundanhemppo Chrysocorythus estherae * Taviokuurna Pinicola enucleator * Tulitaviokuurna Haematospiza sipahi == Suomessa esiintyvät peipot == * Hemppo (Linaria cannabina) * Isokäpylintu (Loxia pytyopsittacus) * Järripeippo (Fringilla montifringilla) * Keltahemppo (Serinus serinus) * Kirjosiipikäpylintu (Loxia leucoptera) * Nokkavarpunen (Coccothraustes coccothraustes) * Peippo (Fringilla coelebs) * Pikkukäpylintu (Loxia curvirostra) * Punatulkku (Pyrrhula pyrrhula) * Punavarpunen (Erythrina erythrina) * Taviokuurna (Pinicola enucleator) * Tikli (Carduelis carduelis) * Tundraurpiainen (Acanthis hornemanni) * Urpiainen (Acanthis flammea) * Viherpeippo (Chloris chloris) * Vihervarpunen (Spinus spinus) * Vuorihemppo (Linaria flavirostris) == Lähteet == * Luokka:Seulonnan keskeiset artikkelit
Yhdysvaltain 1. ratsuväkidivisioona

Yhdysvaltain 1. ratsuväkidivisioona () on tällä hetkellä 17 000 sotilaallaan Yhdysvaltain maavoimien suurin divisioona. Se on organisoitu seitsemäksi prikaatin kokoiseksi osastoksi, joista kolme on taistelevia yksiköitä. Divisioona perustettiin vuonna 1921. Toisen maailmansodan aikana divisioona luopui hevosistaan ja soti Tyynellämerellä kevyenä jalkaväkenä. Vietnamin sodassa divisioona käytti liikkumiseen enimmäkseen helikoptereita, koska niillä pystyi liikkumaan helposti Vietnamin ylängöillä ja alangoilla. Nykyään divisioona koostuu yhdistetyistä panssari- ja jalkaväkiyksiköistä. Yhtymän kotitukikohtana on Fort Hood Texasissa. ==Organisaatio== * Divisioonan esikunta ** 1. ratsuväkiprikaati ** 2. ratsuväkiprikaati ** 3. ratsuväkiprikaati ** 4. ilmailuprikaati ** Pioneeriprikaati ** Huoltoprikaati ** Divisioonan tykistö ** Divisioonan tukiyksiköt ==Aiheesta muualla== * Divisioonan kotisivu * Global Security Luokka:Yhdysvaltain maavoimien divisioonat
Kankaan pelimannit

Kankaan pelimannit oli 1960-luvun alussa aloittanut suomalainen kansanmusiikkiyhtye. == Kokoonpano == * Juha Kangas (s. 1945, viulu) * Olli Kangas (s. 1948, harmoni) * Timo Kangas (s. 1950, sello ja basso) * Mauno Järvelä (s. 1949, viulu) * Heikki Laitinen (laulu, mukana vuodesta 1972) == Diskografiaa == * Kankaan pelimannit * Herra Melperi * Aalonksi ja Emueli (1979) Olarin Musiikki Oy * Lundgrenin valssi (1980) Olarin Musiikki Oy * Suvitunnelma (1982) Olarin Musiikki Oy Luokka:Suomalaiset kansanmusiikkiyhtyeet
Yhdysvaltain 1. panssaridivisioona

Yhdysvaltain 1. panssaridivisioona ( "Old Ironsides") on Yhdysvaltain maavoimien vanhin ja arvostetuin panssaridivisioona. Sen juuret ulottuvat vuoteen 1940. == Perustaminen == Divisioona perustettiin 15. heinäkuuta 1940 Fort Knoxissa.1st Armored Division == Palvelus == Divisioona sai tulikasteensa 8. marraskuuta 1942, jolloin liittoutuneet nousivat maihin Pohjois-Afrikassa. Tämä teki siitä myös ensimmäisen taisteluihin osallistuneen yhdysvaltalaisen panssaridivisioonan, joka sittemmin taisteli Tunisiassa kenraali Rommelin joukkoja vastaan aina liittoutuneiden vuonna 1943 saavuttamaan Afrikan sodan voittoon saakka Syyskuussa 1943 divisioona osallistui Salernon maihinnousuun Italiassa ja kesäkuun 4. päivä 1944 divisioona vapautti Rooman. Se taisteli Pohjois-Italiassa aina sodan loppuun saakka, jonka jälkeen se siirrettiin Saksaan osaksi liittoutuneiden miehitysjoukkoja. Lopulta vuonna 1946 divisioona palasi takaisin Yhdysvaltoihin, jättäen osan yksiköistään edelleen Saksaan. Vielä samana vuonna divisioona lakkautettiin. Korean sodan takia divisioona saatettiin jälleen aktiiviseksi 7. maaliskuuta 1951. Samalla se sai toistaiseksi ainoana divisioonana käyttöönsä M48 Patton -panssarivaunut. Useiden vaiheiden jälkeen divisioona uudelleenorganisoitiin vuonna 1962 ja saatettiin täyteen vahvuuteen. ==Organisaatio== * Divisioonan esikunta ** 1. panssariprikaati ** 2. jalkaväkiprikaati ** 3. panssariprikaati ** 4. ilmailuprikaati ** Divisioonan tykistö ** Pioneeriprikaati ** Huoltoprikaati ** Divisioonan tukiyksiköt ==Lähteet== ==Aiheesta muualla== * Divisioonan kotisivu (englanniksi) * Global Security (englanniksi) 01
Klaus Roth

Klaus Friedrich Roth (29. lokakuuta 1925 Breslau – 10. marraskuuta 2015 Invernesshttp://chalkdustmagazine.com/biographies/klaus-roth/) oli brittiläinen matemaatikko, joka on tunnettu Diofantoksen approksimaatiota, suuria seulamenetelmiä ja epäsäännöllisiä jakaumia koskevista julkaisuistaan. Hän syntyi Breslaussa (silloisessa Saksassa, nykyisin Wrocław, Puola), mutta hän on elänyt nuoruudestaan asti Britanniassa. Hän valmistui Peterhousesta (Cambridge, Englanti) vuonna 1945. Hänen ohjaajansa oli Harold Davenport. Rothin merkittävin tulos, Thuen-Siegelin-Rothin lause, tai lyhyemmin Rothin lause, on vuodelta 1955, jolloin hän työskenteli luennoitsijana Lontoon University Collegessa. Hän voitti Fieldsin mitalin vuonna 1958 edellä mainitun lauseen todistuksesta. Vuonna 1956 hän todisti, että jokaisessa kokonaislukujen osajoukossa, jolla on positiivinen tiheys, on äärettömän monta aritmeettista jonoa, jonka pituus on 3. Tämä tulos oli ensimmäinen askel kohti Szemerédin lauseen todistusta. Roth sai professuurin UCL:sta vuonna 1961 ja vuonna 1966 Lontoon Imperial Collegesta. Tästä virasta hän jäi eläkkeelle vuonna 1988. == Palkinnot == * 1958 – Fieldsin mitali * 1960 – valittiin Royal Societyn jäseneksi * 1983 – LMS De Morgan-mitali * 1991 – Sylvester-mitali ==Lähteet== Luokka:Brittiläiset matemaatikot Luokka:Fieldsin mitalistit Luokka:Royal Societyn jäsenet Luokka:Vuonna 1925 syntyneet Luokka:Vuonna 2015 kuolleet
Eija Kantola

Eija-Riitta Kantola (s. 6. maaliskuuta 1966 Pori)Ilari Tapio 2016 (syntymävuosi ja -paikka) on suomalainen iskelmälaulaja. Hänet valittiin tangokuningattareksi vuonna 1992, ja vuonna 1994 hän voitti Syksyn sävel -kilpailun laululla ”Yön hiljaisuus”. Suomen euroviisukarsinnassa 1996 Kantola tuli toiseksi kappaleella ”Rakkauden kirja”. 11 omaa albumia julkaissut Kantola on kiertänyt laulukeikoilla 14-vuotiaasta. Kantola aloitti levytysuransa vuonna 1988 taiteilijanimellä Eijariitta, mutta muutti sen vuonna 1992 muotoon Eija Kantola. Kantola joutui käymään oikeutta nimen käytön suhteen, kun levy-yhtiö markkinoi vanhaa tuotantoa taiteilijan uudella nimellä.KKO: Levy-yhtiö loukkasi Eija Kantolan te­ki­jänoi­keuk­sia; Kaleva 2.9.2005https://archive.today/20120903145630/http://www.kko.fi/tulostus/32693.htm Eija Kantola on yksi Selviytyjät Suomi -ohjelman 6. kauden kilpailijoista. Eija Kantola on mukana kilpailijana Farmi Suomi -televisio-ohjelmassa, joka kuvataan Pieksämäellä elokuussa 2024.Tässä ovat Farmi-kilpailijat – Mukana Ylen kohujuontaja, Ari Koivunen ja Henna Kalinainen ==Yksityiselämä== Koulutukseltaan Kantola on sairaanhoitaja. Hän on naimisissa Ari Pekka Kuisminin kanssa ja hänellä on tytär. Kantola ja Kuismin menivät naimisiin vuonna 2009. == Diskografia == === Albumit === * * * * * Musiikkituottajat - Tilastot kulta- ja platinalevyt Viitattu 5.2.2011 * * * * * Eija Kantola, Anneli Saaristo ja Marjorie: * Eija Kantola, Marita Taavitsainen ja Saija Varjus: * * * * * * === Kokoelmat === * Parhaat (1995) [1 CD] * Parhaat – 20 suosikkisävelmää (1997) [1 CD] * Parhaat 40 hittiä (2001) [2 CD] * Yön Kuningatar (Kaikkien Aikojen Parhaat) (2012) [2 CD]Eija Kantola ‎– Yön Kuningatar (Kaikkien Aikojen Parhaat) 24.8.2020 * Eija Kantola – 30 v. juhlakokoelma (2022) [1 CD] ===Singlet=== * Ranskalaiset korot / Kesä saapuu sittenkin CAJS 9 (1988) * Samppanjaruusu / Se heinäkuu CAJS 10 (1988) * Ainoa oikea / Sua rantaan oottelen AXRS-155 (1992) == Lähteet == *Ilari Tapio: Kadonneiden aarteiden löytäjä; Aamulehti 23.1.2016, sivu B2 === Viitteet === == Aiheesta muualla == * Virallinen sivusto * * Eija Kantola nykyisen ohjelmatoimistonsa Gramofonin sivuilla * Eija Kantola entisen ohjelmatoimistonsa MagnumLiven sivuilla * * Ylen Elävä arkisto – Eija Kantola: Kohtalon tango Luokka:Suomalaiset iskelmälaulajat Luokka:Tangokuningattaret Luokka:Vuonna 1966 syntyneet Luokka:Elävät henkilöt
Erkki Saarela

Erkki Saarela (s. 24. lokakuuta 1946 Helsinki) on suomalainen näyttelijä ja ohjaaja. Saarela valmistui Suomen teatterikoulusta vuonna 1972. Hän on ollut kiinnitettynä KOM-teatterissa vuosina 1972–1982 ja Lilla Teaternissa 1987–1988. Muutoin hän on työskennellyt freelancerina sekä ohjannut useita näytelmiä. Hän on myös tunnettu television sketsisarjoista, kuten Hukkaputkesta ja Soitinmenoista, jossa tunnetuksi tuli erityisesti hänen esittämänsä hahmo Pastori Silli. Hänen poikansa Niko Saarela on myös näyttelijä.Teatteriperheelliset Erkki Saarela on nykyään naimisissa näyttelijä Sari Mällisen kanssa.Asun­to­kau­pois­sa tunteet kuumenevat == Filmografia == === Elokuvat === Vuosi Lyhytelokuva / Elokuva Rooli 1970 Julisteiden liimaajat Erkki Viramo 1974 Solveigin laulu Jussi 1975 Tervahanhi 1978 Karannut hevonen huolekas Runoilija ja muusa toimittajatoveri 1979 Seitsemän veljestä lukkarin ääni 1981 Pölhölä Tienrakennushallituksen virkamies 1982 Kuningas jolla ei ollut sydäntä mies Vihainen 1984 Aikalainen upseeri Pallo hallussa Rakkauselokuva Tuomas Saviniemi 1985 Viimeiset rotannahat Pera 1986 Riisuminen ministeri Usko J. Korkolainen 1988 Isku vasten kasvoja Jumalia ei uhmata Petos Ivar Sund 1990 Olinkin jo lähdössä Kervinen 1991 Uppo-Nalle Uppo-Nalle (ääni) 1995 Kosketa minua Lasse 1996 Anna muisto Lauri 2011 Tarkastaja Kotirauha lääkäri 2017 Nuoruustango Juri === Televisiosarjat === Vuosi Sarja Rooli 1981–1983 Hukkaputki 1983 Koettakaa vedellä, vastasi palopäällikkö Antero Virtanen 1984 Lyhyet erikoiset Väinö Kirsikkala 1985–1987 Soitinmenot 1987 Joulukalenteri Mysterio Buffo 1991 Pakanamaan kartta toimittaja 1993 Huomenna on paremmin Hobitit Käärmekieli 1994–1997 Vili Vilperi Lärvi, Herra Kani, sivuäänet 1995 Samppanjaa ja vaahtokarkkeja Rolf Rickman 1996 Joulukalenteri Viki Pyry 1998 Pappia kyydissä Unski 1999 Muodollisesti pätevä Tunteen palo dosentti Esa Sarasvuo–Klinga 2000 Dirlandaa Göran 1999–2002 Isänmaan toivot Taisto 2011 Villa Helena Johan von Rosenstrand 2014 Myllyrinne Company monia rooleja 2018 Ratamo Ahti Viitala 2022 Mieheni vaimo Osmo 2024 Paratiisi === Dubbaukset === == Lähteet == == Aiheesta muualla == * * Luokka:Suomalaiset näyttelijät Luokka:Suomalaiset koomikot Luokka:Vuonna 1946 syntyneet Luokka:Elävät henkilöt
Steel Panthers

Steel Panthers on Strategic Simulationsin kehittämä vuoropohjainen strategiapelisarja. Pelisarjan suunnittelusta ja ohjelmoinnista vastasivat Gary Grigsby ja Keith Brors. == Pelit == * Steel Panthers (1995) * Steel Panthers II: Modern Battles (1996) * Steel Panthers III: Brigade Command 1939–1999 (1997) == Aiheesta muualla == * Pelisarja MobyGamesissä * The Steel Panthers Online * SPWAW Depot * SPWAW Wiki * The SPCAMO Workshop *Combat Campaigns - WinSPWW2/WinSPMBT Scenario/Campaign Designer Wiki. Luokka:Vuoropohjaiset strategiapelit Luokka:Videopelisarjat Luokka:Strategic Simulationsin videopelit
Pedoen epäyhtälö

Pedoen epäyhtälö eli Neubergin–Pedoen epäyhtälö on epäyhtälö kahden kolmion sivujen ja alojen välillä. Sen mukaan kolmion, jonka sivujen pituudet ovat a_1, b_1 ja c_1 sekä ala A_1 ja kolmion, jonka sivujen pituudet ovat a_2, b_2 ja c_2 sekä ala A_2 välillä on voimassa a_1^2(b_2^2+c_2^2-a_2^2)+b_1^2(a_2^2+c_2^2-b_2^2)+c_1^2(a_2^2+b_2^2-c_2^2)\geq 16A_1A_2. Pedoen epäyhtälössä on voimassa yhtäsuuruus jos ja vain jos annetut kolmiot ovat yhtenevät. Pedoen epäyhtälö voidaan todistaa Aczélin epäyhtälön avulla. Luokka:Geometria Luokka:Epäyhtälöt
JPP

JPP on suomalainen Kaustisella vuonna 1982 perustettu kansanmusiikkiyhtye. Se toimi vuoteen 1988 nimellä Järvelän Pikkupelimannit. == Kokoonpano == Alkuperäiskokoonpanoon kuuluivat Arto Järvelä (viulu), Juha Varila (viulu), Jarmo Varila (viulu), Jouni Järvelä (basso) ja Timo Alakotila (harmoni). Myöhemmin yhtyeeseen liittyi Kankaan pelimanneissa soittanut Mauno Järvelä (viulu). Nykykokoonpanossa soittavat Tommi Pyykönen (viulu), Arto Järvelä, Mauno Järvelä, Antti Järvelä (basso), Matti Mäkelä (viulu) ja Timo Alakotila. == Diskografia == * Järvelän Pikkupelimannit (EP, 1983) * Laitisen mankeliska (1986) * JPP (tuplalevy, 1988) * I've Found a New Tango (1990) * Pirun polska (1992) * Devil's Polska (1993) * Kaustinen Rhapsody (1994) * String Tease (1998) * History (kokoelma, 1999) * Huutokatrilli! (30 minuutin CD) * Artology (2006) * Live in Duluth (2011) * On maailma hiljaa (2017) == Aiheesta muualla == * Kotisivut (vanhentunut linkki) * Facebook-sivu * JPP Kansanmusiikki- sivustolla Luokka:Suomalaiset kansanmusiikkiyhtyeet Luokka:Suomalaiset maailmanmusiikkiyhtyeet
Comet (panssarivaunu)

Comet oli brittiläinen panssarivaunu, jota käytettiin ensimmäisen kerran toisen maailmansodan loppupuolella. Cometia pidetään yhtenä brittien parhaista toisen maailmansodan aikaisista panssarivaunuista. Comet, mallinumeroltaan A34, kehitettiin Cromwell-panssarivaunun seuraajaksi, ja näissä kahdessa oli monia yhtäläisyyksiä. Cometia suunniteltaessa oli omaksuttu vaikutteita saksalaisten Panther-vaunusta. Pääaseena Cometissa oli 77 mm:n HV-tykki, joka oli kehitetty kuuluisasta 76,2 mm:n O. Q. F (Ordnance Quick Firing) 17-pounder -panssarintorjuntakanuunasta. Tosiasiassa 77 mm HV:n kaliiperi oli sama kuin 17-naulaisen 76,2 mm:n, mutta koska 77 mm HV:n hylsynpituus oli 420 mm ja 17-naulaisen taas 583 mm, nimettiin uudempi ase sekaannusten välttämiseksi 77 mm HV:ksi. Tykki oli toisen maailmansodan mittapuun mukaan hyvä, muttei kuitenkaan suurempilähtönopeuksisen 17-naulaisen veroinen. Suomessa tykin nimike oli 77 PSVK 44. Comet-vaunuja käytettiin vuodesta 1944 lähtien, aluksi lähinnä Yhdistyneen kuningaskunnan 11. panssaridivisioonassa (11th Armoured Division, 1941–46). Maailmansodan päätyttyä Cometit päätyivät taistelukentälle ainakin Korean sodassa. Yhdistynyt kuningaskunta päätti luopua Cometeista vuonna 1958, minkä jälkeen ne myytiin ulkomaille. Comet-vaunuja hankittiin muun muassa Suomen puolustusvoimille 1950-luvulla; Suomessa ne säilyivät käytössä vuoteen 1970 asti, ja varastoista ne poistettiin vasta vuonna 2007. Muita Cometia käyttäneitä valtioita ovat tiettävästi olleet Burma, Etelä- Afrikka, Irlanti ja Kuuba. == Aiheesta muualla == * Comet walk around Luokka:Suomen puolustusvoimien kalusto Luokka:Yhdistyneen kuningaskunnan toisen maailmansodan panssarivaunut
Peter Ustinov

Peter Alexander Ustinov (alun perin Peter Alexander von Ustinow, 16. huhtikuuta 1921 Lontoo – 28. maaliskuuta 2004 Genolier, Vaud, Sveitsi), Sir, oli brittiläinen näyttelijä. Hän sai Oscar-palkinnot sivuosarooleistaan elokuvissa Spartacus (1960) ja Topkapi (1964). Hän on näytellyt myös Hercule Poirot’n roolia Agatha Christie -filmatisoinneissa ja ollut Tohtori Sykerön englanninkielisenä kertojana ja Sykerön näyttelijänä. ==Perhesuhteet== Ustinovin isä Jona von Ustinov oli saksalais-venäläinen ensimmäisen maailmansodan lentäjä ja myöhemmin brittitiedustelu MI5:n vakooja. Ustinovin äiti oli Nadja (Nadežda) Benois, maalari ja balettisuunnittelija, jonka isä Leon Benois oli keisarillisen Venäjän arkkitehti. Ustinovin äiti oli venäläis- ranskalais-italialaista taustaa. Ustinovin äidillä oli myös isänsä puolelta etiopialaista verta: hänen kaukainen sukulaisensa oli sveitsiläinen insinööri, joka oli naimisissa Teodoros II:n tyttären kanssa. Ustinovin äidin perhe oli lähtöisin Ranskasta. Perhe pakeni Ranskan vallankumousta Pietariin. Ustinovin kaukainen sukulainen (äidin puolelta) Jules-César Benois oli Venäjän tsaari Paavali I:n keittiömestari. ==Elämä== 1960-luvulla Ustinovista tuli Sveitsin kansalainen (Ison-Britannian silloin korkeiden verojen välttämiseksi); hänet kuitenkin aateloitiin vuonna 1990. Hän oli kaikkien aikojen toinen UNICEFin hyvän tahdon lähettiläs. Ustinov puhui englantia, ranskaa, saksaa, italiaa, venäjää, espanjaa, turkkia ja kreikkaa. Ustinov saapui Berliiniin UNICEFin lähettämänä vuonna 2002 ja tutustui United Buddy Bears -karhupatsaiden muodostamaan kehään, jonka tarkoituksena oli edistää ensimmäistä kertaa rauhanomaista yhteisymmärrystä kansojen, kulttuurien ja uskontojen välillä. Hän päätti varmistaa, että myös Irak saisi olla edustettuna tässä noin 140 maata käsittävässä kehässä. Hän sponsoroi ja avasi Berliinissä toisen United Buddy Bears -karhupatsaiden näyttelyn vuonna 2003. Ustinov löysi viimeisen lepopaikkansa Bursinsin hautausmaalla Sveitsin Vaudin kantonissa. Hänen hautalaatassa on risti - huolimatta siitä, että hän tunnistaa itsensä maalliseksi humanistiksi - ja kirjoitus: > « SIR PETER USTINOV 1921-2004 Writer-Actor-Humanist Musicien-Membre de > l'Institut » ==Suomennetut näytelmät== ;LähdeUstinov, Peter, Ilon.tinfo.fi * Neljän everstin rakkaus * Romanoff ja Juliet * Loppukiri * Salakuuntelua ==Lähteet== ==Aiheesta muualla== * Luokka:Englantilaiset näytelmäkirjailijat Luokka:Englantilaiset näyttelijät Luokka:Hollywood Walk of Fame Luokka:Grammy- palkinnon saajat Luokka:Oscar-palkinnon saajat Luokka:Golden Globe -palkinnon saajat Luokka:Primetime Emmy -palkinnon saajat Luokka:Vuonna 1921 syntyneet Luokka:Vuonna 2004 kuolleet
Laakkola

Laakkola voi tarkoittaa ainakin seuraavia maantieteellisiä paikkoja: * Laakkola, kylä Juvalla * Laakkola, kulmakunta Maaningalla * Laakkola, kylä Siikalatvalla * Laakkola, kylä Savonlinnassa.
Kertatyydyttymätön rasvahappo

Kerta- eli yksittäistyydyttymättömät rasvahapot ovat rasvahappoja, joiden hiiliketjussa on yksi kaksoissidos. Niistä käytetään myös nimitystä monotyydyttymättömät rasvahapot. Kertatyydyttymättömiä rasvahappoja esiintyy etenkin pähkinöissä, avokadossa ja oliivi- sekä rypsiöljyssä. 90 prosenttia ruoka-aineiden sisältämästä kertatyydyttymättömästä rasvahaposta on oleiinihappoa. Myös palmitoleiini- ja vakseenihappo ovat kertatyydyttymättömiä rasvahappoja. Kertatyydyttymättömiä rasvahappoja syntyy myös nisäkkäiden elimistössä pitkäketjuisten tyydyttyneiden rasvahappojen hapettuessa. == Kemialliset ominaisuudet == Kertatyydyttymättömässä rasvahappomolekyylissä on kaksi vetyatomia vähemmän kuin vastaavassa tyydyttyneessä rasvahapossa, jossa on yhtä monta hiiliatomia. Pehmeissä kasvirasvoissa esiintyvät kertatyydyttymättömät rasvahapot ovat esteröityneet glyserolin kanssa. Luonnossa kertatyydyttymättömät rasvat ovat yleensä cis-muodossa, eli kaksoissidokseen kiinnittyneiden hiiliatomien vetyatomit ovat samalla puolella. ==Tarve ja saanti== Valtion ravitsemusneuvottelukunnan suositusten mukaan aikuisilla ja yli 2-vuotiailla lapsilla kertatyydyttymättömien rasvahappojen osuus energiansaannista tulisi olla 10–20 E%. Työikäiset miehet saivat Suomessa vuonna 2012 ravinnon energiasta 15 % kertatyydyttymättömistä rasvahapoista ja naiset 14 %. Saanti on keskimäärin suositusten tasolla. Suurin osa kertatyydyttymättömistä rasvahapoista saadaan ravintorasvoista, lihajalosteista ja leivonnaisista. == Lähteet == ==Aiheesta muualla== * Fineli: Kertatyydyttymättömien rasvahappojen lähteet ruoka-aineissa Luokka:Rasvahapot Luokka:Ravinto-oppi ja:不飽和脂肪酸#モノ不飽和脂肪酸
Kuuntelija-amatööri

Kuuntelija-amatööri on henkilö joka harrastaa radioamatöörien kuuntelua. Kuuntelija-amatööriä (SWL, engl. Short Wave Listener, lyhytaaltokuuntelija) ei pidä sekoittaa DX-kuuntelijaan, joka kuuntelee pääasiassa maailman yleisradioasemia. Kuuntelija-amatöörillä ei ole lähetyslupaa radioamatööritaajuuksilla, mutta muuten toiminta vastaa radioamatöörien toimintaa. Hyötytaajuuksien kuuntelua harjoittaa myös skanneristi, mutta hänen tarkoituksenaan on lähinnä poimia vain lähialueilta ultralyhyiden radiotaaltojen-taajuuksista hyötyradioliikennettä. Kuuntelija-amatöörit eivät samaistu skanneristeihin vaikka nykyään monet liikennevastaanottimet skannaavat taajuusalueita samoilla nopeuksilla kuin skannerit jo ennen aikaisemmin. Radion hyötyliikenteen kuuntelua voi suorittaa nykyään verkko- ohjelmistoradioilla ilman omaa radiovastaanotinta Internetin kautta. Yksi tällainen mahdollisuus on Twenten yliopiston verkko-ohjelmistoradio-ohjelma WebSDR, jonka piirissä on kymmeniä verkko-ohjelmistoradiovastaanottimia kautta maailman jatkuvasti verkossa. http://websdr.org Suomessa yleensä 3699 kHz LSB ja 7060 kHz LSB kuuluvaa puheradioliikennettä voi vastaanottaa Virosta Lihulasta http://websdr.ham.ee:8901 tai http://websdr.ham.ee:8901/m.html , Venäjältä Tšerepovetsistä http://www.websdr.ru tai http://www.websdr.ru/m.html tai Ulvilasta http://titanix.net:8080 tai http://titanix.net:8080/m.html tai Rovaniemeltä http://mukavatalo.fi:8901/ tai http://mukavatalo.fi:8901/m.html . WebSDR toimii joko Adoben Flashillä tai HMTL5:llä, jota käytettävessä Windows- tai Android-matkapuhelimilla on Firefox-verkkoselain tehokas. ==Lähteet== ==Aiheesta muualla== *Tietoa kuuntelija-amatööreistä Luokka:Radioamatööritoiminta en:Short Wave Listener fr:Écouteur d'ondes courtes
Korkkijalka

Korkkijalka oli suomalainen irlantilaista musiikkia soittava yhtye. Se syntyi Shandrum nimisenä vuonna 1982. Vuonna 1984 Kari Reimanin johtama yhtye esiintyi Helsingissä irlantilaisen Brendan Behanin näytelmässä Richard's Corkleg. Hi-Hat -levy-yhtiö halusi julkaista näytelmän musiikin levyllä, mutta vaati yhtyeen nimen suomentamista. Pian tämän jälkeen yhtyeen laulajaksi tuli dublinilainen arkkitehtiopiskelija Harry Bent. Yhtyeessä ovat soittaneet myös muun muassa Petri Hakala ja Kurt Lindblad. Se on julkaissut kolme albumia ja tehnyt yhteistyötä Pertti Neumannin kanssa. Alkuperäisimmässä kokoonpanossa Korkkijalka esiintyi Kaustisen Kansanmusiikkifestivaaleilla nimellä Vakkilainen, Vakkilainen and Friends. Kokoonpanona oli Vakkilaisen veljesten (Ari ja Timo) (viulu, kitara) lisäksi Kari Reiman (tambura) ja Christian Nilson (tinapillit ja bodhran). Tuolloin Kari Reimanin pääinstrumentti oli viulusta poiketen Bulgariasta hankittu tambura. Intimiteatteri (ohjaaja Kurt Nuotio) otti yhteyttä Christian Nilsoniin tiedustellakseen voisiko löytyä yhtyettä esittämään elävää musiikkia suunnitteilla olevaan Brendan Behanin näytelmään "Richardin korkkijalka". Tällöin ensimmäinen versio Korkkijalasta näki päivänvalon. Ari Vakkilainen ei voinut osallistua projektiin perhesyiden takia. Kari Reiman siirtyi banjosta ja tamburasta viuluun. Kun teatteriura oli Korkkijalalta päättynyt, yhtye jatkoi esiintymisiä erilaisissa folk/country- tilaisuuksissa. Helsinkiläinen panimo lanseerasi irlantilaistyyppisen oluen, jonka markkinointiin yhtye kiinnitettiin varsin pikaisesti, TV-mainontaa myöten. Samaan aikaan yhtye jatkoi esiintymisiä Helsingissä varsinkin O'Malley's-pubissa. Näiden cèilidh-sessioiden seurauksena Korkkijalka sai uuden kitaristin, Markku Laurenin, sekä aidon irlantilaisen laulajan, Harry Bentin. Tämä kehittyi kokoonpanoksi, jolla Korkkijalka loi varsinaisen maineensa: Kari Reiman (viulu. mandola, laulu), Timo Vakkilainen (kitara, banjo, laulu), Christian Nilson (tinapilli, bodhran, laulu, säkkipilli), Markku Lauren (kitara, cittern, laulu), Harry Bent (laulu, lusikat, bodhran). Myöhemmistä kokoonpanoista mainittakoon myöhemmät jäsenet Kalle Jämsen (kitara, mandoliini), Kurt Lindblad (tinapilli, huilu) - Kurt liittyi Korkkijalkaan Christian Nilsonin lopetettua perhesyiden vuoksi - sekä mandoliinivirtuoosi Petri Hakala. Korkkijalka esiintyi Kaustisella 45 minuutin ajan soittamalla vain kolme sikermää, joskin kuhunkin kuului lähes tusina sävelmää. Korkkijalan viimeinen esiintyminen Kaustisella oli yhtyeen jäähyväiskonsertti, jolloin kaikki yhtyeessä soittaneet muusikot olivat kokoontuneet samalle lavalle Kaustisen Urheilutalolle. == Julkaisut == * Richardin korkkijalka: kansan musiikkia Irlannista ‎(1984) * Korkleg ‎(1987) * Through The Grey Stone ‎(1989) == Aiheesta muualla == * Ylen Elävä arkisto: Korkkijalalla koreasti * Kari Reimanin haastattelu Luokka:Suomalaiset kansanmusiikkiyhtyeet
Glykemiakuorma

Glykemiakuorma tai glykeeminen kuorma eli glykemia-annos (englanniksi glycemic load, GL) on glykemiaindeksistä johdettu luku, jolla voidaan arvioida kunkin ruuan hiilihydraattien vaikutusta verensokeriin ja veren insuliinivasteeseen. Vaikka aterialla nautittaisiin ruoka-aineita, joilla on korkea glykemiaindeksi, ei niiden vaikutus verensokeriin ole kovin suuri jos näitä ruoka-aineita on vain vähän suhteessa aterian kokoon. Tällöin aterian glykemiakuorma on pieni. Aterian suuri hiilihydraattimäärä ja glykemiaindeksi taas kasvattavat myös glykemiakuormaa. Glykemiakuorma (GL) on glykemiaindeksi (GI) kertaa verensokeria kohottavan eli glykeemisen hiilihydraatin massa ruoka-annoksessa grammoina (g) jaettuna sadalla, eli: GL = GI x hiilihydraattimäärä grammoina / 100. Massan sijaan saatetaan käyttää myös annoksen tilavuutta. Annoksen massa tai tilavuus voi olla mikä tahansa. Siksi se tulee aina ilmaista erikseen glykemiakuormia listaavissa taulukoissa. Glykemiakuorma on yksikötön. Glykemiaindeksi taas on alimmillaan 0 ja enintään 100. Puhtaalle glukoosille se on 100. ==Ruoka-aineiden glykemiakuormia== Glykemiakuorma* sadassa grammassa ruoka-ainetta glukoosi 100 maissihiutaleet 57–83 vehnäpatonki 40–50 jälkiuunileipä, ruis 36 maitosuklaa 14–28 valkoinen riisi, keitetty 9–31 tumma suklaa 12–24 bataatti, kuorittu, kuutioitu ja 15 min keitetty 18 fruktoosi 10–20 ranskalaiset perunat 10–15 ruskea riisi, keitetty 11 vaalea spagetti, 5–15 minuuttia keitetty 8–12 raaka porkkana 4–18 banaani 9–10 valmis kaurapuuro 6–7 Omena 3–5 * Glykemiaindeksin (GI) glukoosille ollessa 100. Glykemiakuorma* desilitrassa eli sadassa grammassa juomaa omenatäysmehu 4–6 pilsner-olut 3.1 maito, rasvaton tai täysmaito 2–4 * Glykemiaindeksin (GI) glukoosille ollessa 100. == Terveysvaikutukset == Vuonna 2006 julkaistun tutkimuksen mukaan sen kymmenyksen naiset, joiden päivittäisravinnon glykemiakuorma oli suurin, sairastuivat noin 2 kertaa useammin sepelvaltimotautiin kuin glykemiakuorman suhteen alimman kymmenyksen naiset. Tutkimuksen aineistona oli yli 80 000 yhdysvaltalaista sairaanhoitajaa, joiden terveyttä seurattiin kaksikymmentä vuotta. Euroopan parlamentti totesi vuonna 2018 monien tutkimusten osoittavan, että ruokavaliot, jotka eivät aiheuta aterian jälkeen ilmeneviä korkeita verensokeripiikkejä, vähentävät tyypin 2 diabeteksen, sepelvaltimotaudin ja lihavuuden riskiä. Parlamentti totesi myös että vähäisen glykemiaindeksin omaavia ruokia suosimalla voidaan vähentää verensokeripiikkien ilmenemistä. ==Lähteet== ==Aiheesta muualla== *Vuoden 2008 kansainväliset taulukot 2487 ruuan glykemiaindekseistä ja glykemiakuormista: taulukko A1 ja taulukko A2 Luokka:Ravinto-oppi
Sandels

Sandels voi tarkoittaa ainakin seuraavia: * Sandels, ruotsalainen aatelissuku * Gösta Sandels (1887–1919), ruotsalainen taidemaalari * Johan August Sandels (1764–1831), ruotsalainen kreivi ja sotamarsalkka * Sandels, suomalainen olutmerkki * Sandels, kulttuuritalo Helsingin Töölössä * Radio Sandels, Pohjois-Savossa toimiva radiokanava
Raiteenvaihtopaikka

Raiteenvaihtopaikka (RVP) tai puolenvaihtopaikka (pvp) tarkoittaa rautatieliikenteessä sellaista kaksi- tai useampiraiteisen rataosuuden liikennepaikkaa, jossa rautatien vaihdejärjestelyiden avulla junat voidaan ohjata rinnakkaiselta raiteelta toiselle rinnakkaiselle raiteelle. Termiä raiteenvaihtopaikka käytetään sellaisista liikennepaikoista, jotka ovat olemassa vain liikenteenhoitoa varten, eli niillä ei ole ollenkaan henkilö- tai tavaraliikennettä. Yleensä raiteenvaihtopaikoilla ei ole edes käytössä olevaa asemarakennusta, ainoastaan tarvittava laitetila. Liikenne raiteenvaihtopaikoilla ohjataan opastimin. Luokka:Rautatietekniikka en:Railroad switch#Crossover
Mithridateen sodat

Mithridateen sodiksi kutsutaan Rooman ja Pontoksen välillä vuosina 88–66 eaa. käytyjä sotia. Nimi tulee Pontoksen kuninkaan Mithridates VI:n mukaan. * Ensimmäinen Mithridateen sota (88 eaa.–86 eaa.) * Toinen Mithridateen sota (83 eaa.–81 eaa.) * Kolmas Mithridateen sota (74 eaa.–66 eaa.) Luokka:Rooman sodat
Sara Nunes

Sara Nunes (s. 1980 Seinäjoki Ilta-Sanomat, 2005) on suomalainen poplaulaja, joka tuli tunnetuksi vuonna 2005 julkaistulla ensisinglellään ”Simon Can't Sing”, joka on parodia tunnetusta American Idol ja Pop Idol -tuomarista Simon Cowellista. Single oli Suomen virallisella singlelistalla kolme viikkoa parhaan sijoituksen ollessa 16:s. ==Ura== Nunesin ensimmäinen todellinen kosketus musiikkialaan oli 16 vuoden iässä, kun hän perusti Sinamour -yhtyeen yhdessä lukioaikaisen ystävänsä, jamaikalaisen Simonen kanssa. Heidät löydettiin laulamasta suomalaisesta linja-autosta. Sinamour oli ensimmäisiä suomalaisia yhtyeitä, jonka musiikkivideota esitettiin MTV Nordic -tv- kanavalla. Yhtye julkaisi yhden albumin, jonka tunnetuin single oli ”Sync Out”. Nunes julkaisi toistaiseksi ainoan albuminsa How to Rule the World in 12 EZ Lessons 3. elokuuta 2005. Se oli Suomen virallisella albumilistalla kaksi viikkoa ollen parhaimmillaan 32. sijalla.. ”Simon Can't Sing” -single huomioitiin ilmestyessään keväällä 2005 muun muassa MTVNewsissä ja Rolling Stonessa.http://www.mtv.com/news/articles/1500942/20050428/index.jhtml?headlines=true http://www.rollingstone.com/news/story/_/id/7280928?pageid=rs.Home&pageregion;=single1 Elokuussa 2007 JPT-yhtiö julkaisi Sara Nunesin esikoisalbumin Japanissa tuontiversiona ja joulukuussa TridentStyle-levy-yhtiö julkaisi levystä Japaniin lisensoidun version. Yhdysvalloissa Nunesin esikoisalbumi julkaistiin loppuvuodesta 2007. Vuonna 2007 Nunes nähtiin myös Biisonimafian elokuvassa B2. ==Yksityiselämä== Sara Nunesin äiti on suomalainen ja isä portugalilainen. Hän vietti elämänsä ensimmäiset yhdeksän vuotta Ruotsissa, sitten hänen perheensä muutti Afrikkaan, missä hän kävi ruotsinkielistä koulua. Hän puhuu sujuvasti neljää kieltä: suomea, englantia, portugalia ja ruotsia. Nunes avioitui Jussi Ahteen kanssa 23. elokuuta 2008. Pari jätti elokuussa 2010 virallisen erohakemuksen Helsingin käräjäoikeuteen. Nunes on seurustellut Scandinavian Hunks -tanssija Esko Eerikäisen kanssa. == Diskografia == ===Albumit=== Nimi Julkaisutiedot Lista Myynti Albumilista How to Rule the World in 12 EZ Lessons *Julkaistu: 3. elokuuta 2005 *Levy-yhtiö: EMI & Rubato Music *Formaatti: CD / Digitaalinen 32 – ===Singlet=== {|class="wikitable" Vuosi Kappale Singlelista Radiolista 2005 ”Simon Can't Sing” 16 3 2005 ”Bleed” (Promosingle) – – 2006 ”Dumb Bitch” (Promosingle) – – ===Musiikkivideot=== * Simon Can't Sing (Ohj. Baranga Brothers) ==Lähteet== == Aiheesta muualla == * * Luokka:Suomalaiset poplaulajat Luokka:Vuonna 1980 syntyneet Luokka:Elävät henkilöt